Chelonia mydas
Chelonia mydas super scopulum curalii ante litora Havaiana natat. Animalia — Chordata Classis : Reptilia  Ordo : Testudines  Subordo : Cryptodira  Superfamilia : Chelonioidea  Familia : Cheloniidae  Tribus : Cheloniinae  Genus : Chelonia  Brongniart, 1800 Species : Chelonia mydas  (Linnaeus, 1758) [primum Testudo]     Conservationis status EN In discrimen adducta (IUCN 3.1) Synonyma Formula:Collapsible list Chelonia mydas (synonymis testudo viridis, testudo marina vulgaris) est species magnorum chelonioideorum familiae Cheloniidarum, sola generis Cheloniae species. Eius distributio geographica per oceanos tropicos subtropicosque per orbem terrarum extenditur, duabus multitudinibus distinctis in oceanis Atlantico et Pacifico, sed etiam in Oceano Indico habitantibus. Nomen vulgatum adipem plerumque viridem sub eius carapace inventum attingit, non colorem ipsius carapacis, qui ab olivaceo ad nigrum videtur. Corpus Cheloniae mydas est dorsoventraliter complanatum et a magna carapace lachrymiformi tectum; ei est par brachiorum remiformium. Colorem pallidum plerumque fert, sed partes carapacis multitudinum in Oceano Pacifo orientali paene nigrae sunt. Aliarum suae familiae specierum (exempli gratia, Eretmochelytis imbricatae) dissimilis, plerumque herbivora sunt. Adulti lacunas humiles usitate habitant, ubi variis graminis maritimi speciebus vescuntur. Apices foliorum emordent, ut gramen vigeat. Aliorum testudinum maritimorum similes, Cheloniae mydas per magna spatia inter regiones vescendi et litora feturae migrant, unde multae insulae per orbem tellurem insulae testudinum vulgo appellantur. Feminae in litora repunt, nidos effossunt, ova nocte pariunt. Deinde, pulli se ex ovis excludunt et in aquam currunt. Qui maturitatem sexualem attineant usque ad octoginta annos feri vivere possunt. Chelonia mydas in periculum addicta ab IUCN perscribitur, atque in plurimis civitatibus rite protegitur, ut animalia colligenda, laedenda, interficienda contra leges sit. Praeterea, multae civitates regiones nidificationis decretis legitimis protegunt. Testudines autem propter homines agentes in periculo sunt. In nonnullis civitatibus, homines testudines et ova cibo venantur. Pollutio testudines indirecte laedit, pollutione lucis non exclusa. Moriuntur multi testudines in retibus piscatorum capti. Evolutio urbana detrimentum habitationis litoribus amovendis saepe efficit.